Wahudumu wa maduka ya dawa wamevaa nguo za kujikinga na maambukizi

Vifo vingine 15 vilitokea katika jimbo la Hubei, eneo ambalo virusi hivyo vilianzia, ilitangazwa siku ya jumamosi.

Maafisa wa afya  bado wanahangaika kutafuta tiba au kinga ya virusi hivyo kwa kuwa mlipuko wa ugonjwa huo umetokea kipindi ambacho mamilioni ya raia wa China wanasafiri kwa ajili ya sherehe muhimu nchini  humo ya mwaka mpya. Matamasha mengi yamezuiliwa kufanyika katika kipindi hiki.

Kuna visa zaidi ya  1,200 vimethibitishwa nchini China.

Virusi hivyo vimeenea pia bara la ulaya, watu watatu wamethibitika kuwa na ugonjwa huo nchini Ufaransa.

Uchunguzi unaofanywa Uingereza kwa kuwachunguza watu 2000 ambao wamesafiri kutoka jimbo la Hubei kwenda Uingereza.

Australia  imethibisha kuwa na visa kadhaa vya ugonjwa huo katika mji wa Melbourne na Sydney.

Virusi hivyo huwa vinafanyaje?

Virusi vya coronaus, awali vilikuwa havijatambuliwa na wanasayansi, huwa vinamfanya mtu mwenye maambukizi kuwa na dalili za ho... Endelea na makala kwa vibambo vingine 4000 isizidi:
ma na kikohoa.

Hakuna tiba  wala chanjo inayoweza kuzuia maambukizi hayo mpaka sasa. 

Ripoti ya awali ilisema kuwa watu 17  ndio wamefariki kutokana na ugonjwa huo, lakini inaonekana watu waliopata maambukizi hayo kuwa wengi zaidi na inaonekana kuwapata watu wazima zaidi.

Ingawa kati ya watu hao waliokufa hivi karibuni, miongoni mwao alikuepo daktari wa Hubei, televisheni ya  China 'Global Television Network ' iliripoti.

Dalili zinaonyesha uanza kwa homa, alafu kinafuata kikohozi kikavu, baada ya wiki mtu anashindwa kuhema vizuri na baadhi ya wagonjwa huwa wanahitaji tiba ya hospitali wakiwa na dalili hizo.

Uchina yathibitisha virusi vya corona vinaweza kusambazwa

Vitu gani vimekatazwa katika mji wa Hubei?

Watu wamekatazwa kusafiri kutoka mji mmoja mpaka mwingine.

Mji wa Wuhan, ambako mlipuko huo ulianza, vilevile umesitisha huduma zote za usafiri kuanzia wa mabasi yote, feri zote ndege zote na treni zote zimeacha kufanya kazi.

Gazeti la 'The People's Daily' limeripoti kuwa kuanzia jumapili, gari binafsi peke yake ndio zitaruhusiwa kutembea katika barabara za mji wa Wuhan.

Hospital mpya imeanza kujengwa katika mji huo kwa ajili ya wagonjwa wa virusi vya corona. Vyombo vya habari vya China vinasema kuwa ndani ya siku sita , hospital hiyo itakuwa na vitanda 1,000.

Maduka ya dawa katika mji huo yameanza kuishiwa dawa. 

Wakazi wa mji huo wameshauriwa wasitokea nje huku barabara zikiwa zimefungwa.

Mji mdogo wa Ezhou, uliopo Hubei, umefunga huduma za treni. Mji wa Enshi umesitisha huduma zote za mabasi.

China yote ikoje?

Kiongozi wa Hong Kong, Carrie Lam, ametoa angalizo la hatua ya tahadhali siku ya jumamosi na kuongeza muda wa likizo za shule kwa wiki mbili.

Maafisa wa mji mkuu wa Beijing,  na Shanghai wamewataka watu wanaotoka katika maeneo yenye maambukizi  kubaki nyumbani kwa muda wa siku 14.

Mamlaka imefunga maeneo yote ya utalii likiwemo eneo la Forbidden mjini Beijing pamoja na upande wa Great Wall, Matukio ya umma yamesitishwa pia katika maeneo yote ya nchi ikiwa pamoja na :

Mgahawa wa...